CELEX: 32019R0674
Language: fi
Date: 2019-04-29 00:00:00
Title: Komission asetus (EU) 2019/674, annettu 29 päivänä huhtikuuta 2019, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 liitteen III muuttamisesta

30.4.2019   
               
               
                  FI
               
               
                  Euroopan unionin virallinen lehti
               
               
                  L 114/7
               
            
         KOMISSION ASETUS (EU) 2019/674,
         annettu 29 päivänä huhtikuuta 2019,
         tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 liitteen III muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta 15 päivänä tammikuuta 2008 annetun Euroopan parlamentin ja neuvoston asetuksen (EY) N:o 110/2008 (1) ja erityisesti sen 20 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 110/2008 20 artiklan 1 kohdan mukaisesti jäsenvaltiot toimittivat tislattujen alkoholijuomien osalta tekniset asiakirjat 243 vakiintuneesta maantieteellisestä merkinnästä; merkintöjä on kaiken kaikkiaan 330.
                  
               
                     (2)
                  
                  
                     Komission täytäntöönpanoasetuksen (EU) N:o 716/2013 (2) 9 artiklan 1 kohdan mukaisesti komissio arvioi tekniset asiakirjat asetuksen (EY) N:o 110/2008 15 artiklan 1 kohdassa säädettyjen vaatimusten perusteella ja asetti määräajan, johon mennessä asianomaisten jäsenvaltioiden olisi muutettava kyseisiä teknisiä asiakirjoja tai peruutettava ne.
                  
               
                     (3)
                  
                  
                     Saksa ja Italia ovat peruuttaneet tekniset asiakirjat nimitysten ”Königsberger Bärenfang”, ”Grappa di Marsala”, ”Kirsch Veneto” / ”Kirschwasser Veneto” ja ”Sliwovitz del Veneto” osalta.
                  
               
                     (4)
                  
                  
                     Jos jäsenvaltio ei korjaa asetuksen (EY) N:o 110/2008 20 artiklan 1 kohdan mukaisesti toimitetun vakiintuneen maantieteellisen merkinnän teknisessä asiakirjassa olevia puutteita komission asettamassa määräajassa, teknistä asiakirjaa ei täytäntöönpanoasetuksen (EU) N:o 716/2013 9 artiklan 2 kohdan mukaisesti katsota toimitetuksi.
                  
               
                     (5)
                  
                  
                     Nimitysten ”Karlovarská Hořká”, ”Polish Cherry”, ”Orehovec”, ”Janeževec” ja ”Slovenska travarica” teknisissä asiakirjoissa havaittuja puutteita ei ole korjattu.
                  
               
                     (6)
                  
                  
                     Vakiintuneet maantieteelliset merkinnät ”Karlovarská Hořká”, ”Königsberger Bärenfang”, ”Grappa di Marsala”, ”Kirsch Veneto” / ”Kirschwasser Veneto”, ”Sliwovitz del Veneto”, ”Polish Cherry”, ”Orehovec”, ”Janeževec” ja ”Slovenska travarica” olisi sen vuoksi poistettava asetuksen (EY) N:o 110/2008 liitteestä III.
                  
               
                     (7)
                  
                  
                     Sen vuoksi asetuksen (EY) N:o 110/2008 liitettä III olisi muutettava.
                  
               
                     (8)
                  
                  
                     Tässä asetuksessa säädetyt toimenpiteet ovat tislattujen alkoholijuomien komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 110/2008 liite III tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä huhtikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 39, 13.2.2008, s. 16.
         
            (2)  Komission täytäntöönpanoasetus (EU) N:o 716/2013, annettu 25 päivänä heinäkuuta 2013, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 soveltamissäännöistä (EUVL L 201, 26.7.2013, s. 21).
      
      
         
            LIITE
            Muutetaan asetuksen (EY) N:o 110/2008 liite III seuraavasti:
            
                        1)
                     
                     
                        Poistetaan tuoteluokassa 6. Rypäleiden puristejäännöksestä tislattu väkevä alkoholijuoma rivi
                        
                                     
                                 
                                 
                                    ”Grappa di Marsala
                                    
                                 
                                 
                                    Italia”
                                 
                              
                  
                        2)
                     
                     
                        Poistetaan tuoteluokassa 9. Hedelmistä tislattu väkevä alkoholijuoma rivit
                        
                                     
                                 
                                 
                                    ”Sliwovitz del Veneto
                                    
                                    
                                       Kirsch Veneto / Kirschwasser Veneto
                                    
                                 
                                 
                                    Italia
                                    Italia”;
                                 
                              
                  
                        3)
                     
                     
                        Poistetaan tuoteluokassa 25. Aniksella maustettu tislattu alkoholijuoma rivi
                        
                                     
                                 
                                 
                                    ”Janeževec
                                    
                                 
                                 
                                    Slovenia”
                                 
                              
                  
                        4)
                     
                     
                        Poistetaan tuoteluokassa 30. Katkerot/bitter rivi
                        
                                     
                                 
                                 
                                    ”Slovenska travarica
                                    
                                 
                                 
                                    Slovenia”
                                 
                              
                  
                        5)
                     
                     
                        Poistetaan tuoteluokassa 32. Likööri
                        
                                     
                                 
                                 
                                    ”Polish Cherry
                                    
                                    
                                       Karlovarská Hořká
                                    
                                 
                                 
                                    Puola
                                    Tšekki”
                                 
                              
                  
                        6)
                     
                     
                        Poistetaan tuoteluokassa 40. Nocino rivi
                        
                                     
                                 
                                 
                                    ”Orehovec
                                    
                                 
                                 
                                    Slovenia”
                                 
                              
                  
                        7)
                     
                     
                        Poistetaan tuoteluokassa Muut väkevät alkoholijuomat rivi
                        
                                     
                                 
                                 
                                    ”Königsberger Bärenfang
                                    
                                 
                                 
                                    Saksa”